Hlina, Alojz, poslanec NR SR (2014-02-12):
Vážená pani predsedajúca, vážené kolegyne, kolegovia, kľudne, tak dneska, len ma to mrzí, že vlastne skĺzavame do polohy, že sa tu sami štartujeme, ale už dobre. Nuž tak, keď je tak, kľudne, jak pán Kadúc si mohol odpustiť, aj, kolega, ty si si mohol odpustiť. A ja, naozaj pri všetkej úcte, ja keď sa do teba raz navážala Beňová, tak som ťa obhajoval fakt, ako sa dalo, že proste ona drží v ruke kabelku a ty držíš v ruke ľudí, ktorí zomierajú. Ale, Štefan, niekedy je, vieš, ty nebudeš v tomto prípade hlasom osamelým v púšti, ty budeš hlasom neznalého v púšti. Naozaj je dobré si veci doštudovať, naštudovať, mať v tom prehľad. Potom by si vedel to, čo ti pán Fecko povedal, že v záhradách môžeš rúbať, koľko chceš. To je, to sú presne tie veci, ktoré vyplývajú z toho, že teda sa ponorím do toho zákona, venujem tomu určitý čas, nieže spontánne ma napadne, že vystúpim, lebo ja si myslím, že rúbať sa môže. To je všetko v poriadku, všetci si niečo myslíme. Ale to ešte nestačí. Ty máš podľa mňa, ty vychádzaš z jednej premisy, pán kolega, ty nepoznáš, ty vieš, že to je hriech. Ale ver, že medzi ľuďmi existuje chamtivosť, obrovská chamtivosť. A sú potom zákony, ktoré to nejakým spôsobom sa snažia upraviť. Toto, čo premietal kolega Mičovský, bolo výrazom obrovskej chamtivosti, kde čakali len, že to bude v zbierke, a píly už mali naostrené. To je výrazom obrovskej chamtivosti, ktorá teba obchádza. Ale ver tomu, že medzi ľuďmi je. A preto slúžia aj zákony, že sa to snažia nejakým spôsobom korigovať. A preto, aby sme sa navzájom neznižovali si aj cenu a v zásade aj aby sme sa do budúcna vážili, je dobré, pokiaľ, a ja za seba sľubujem, že ja sa budem snažiť vystúpiť k niečomu, čomu rozumiem, minimálne k čomu som si niečo naštudoval, som tomu venoval nejakú pozornosť, a budem sa snažiť pristúpiť s nejakým pohľadom. Nie samoúčelne, že len vystúpim, lebo ja si myslím, že stromy sú síce pekné, ale rúbať sa môžu. Štefan, v dobrom, naozaj v dobrom, niekedy je menej viac. K tomuto treba povedať to, že naozaj hlasom ojedinele, lebo aj oni vedia, aj smeráci vedia, že to je zlé. Len oni nemôžu povedať, že to dostali príkazom. Oni to nemôžu povedať, že to dostali príkazom, lebo to je loby, to normálne loby zabrala, identifikoval sa trhový priestor, nejaká že kde sa dá, no tam sa dá, zadefinovalo sa, ako sa to dá, no cez zákon, a kto to schváli, naši v parlamente. A ich v parlamente to schválili. Oni vedia, že to nie je správne, ale oni držia basu. Našou úlohou je sa snažiť do toho búšiť, búchať, otvárať to. Proste áno, robiť možno, niekto povie, cirkus na to, aby sme to zvrátili. Práve pre tú chamtivosť, ktorá teba obchádza. Lebo tá chamtivosť v konečnom dôsledku spôsobí to, že nieže nebudeš mať toľko stromov, jak tebe vadí, že v parku je veľa stromov. Nebudeš mať žiaden park a potom už tiež povieš, že teda ani parky netreba. No tak si kúpme všetci v Baumaxe tuje, vieš, akože naozaj takto veci nefungujú. Tu by som chcel povedať a našou, je to našou povinnosťou a bude nám, nechcem povedať že nahrávať, v tomto prípade sa to nehodí, ale naše presvedčenie, že to treba zmeniť, budú dokumentovať prípady a tých prípadov bude čoraz viac. Ak tu bol nejaký, tak už niekde inde tiež rúbu. Tak to by som chcel ľuďom povedať, prípadne prosím vás, ak máte a určite máte a budeme mať tieto prípady, posielajte to! Či kolegom na výbor, pánovi Hubovi, pánovi Mičovskému. Ľuďom, ktorí sa tomu venujú, nejakým ochranárom. Volajte svojmu starostovi, volajte Žigovi, volajte Ficovi, posielajte im to! To je jediný spôsob, že sa vytvorí určitý tlak, zadokumentujú sa tie prípady a vtedy sa potichučky, potichučky dostaneme k tomu, že stiahnu chvost a že sa to vráti. Ináč nie, lebo tá loby je silná a peniaze sa dajú merať v tomto prípade, keď sa dajú merať, tým pádom sa dajú aj deliť. Keď sa dajú deliť, to znamená, to je argumentačne výbava, ani knižky nemusíš čítať, ani staré knižky, že tam stačí niekedy len vedieť, že koľko sa delí. Toto pomôže nám, ktorým prípadne záleží na tom, že ešte nejaký ten strom a kriak rastie, keď to poviem takto zjednodušene. Naozaj, to, čo SMER prijal, je nehoráznosť, to je obrovská nehoráznosť, obrovská nehoráznosť, to by si niekto nedovolil, oni si to dovoľujú. Dokonca to doniesol im minister a ten minister, on sa nerozpakuje, vážení, ten minister sa nerozpakuje, on tento minister sa nerozpakuje predĺžiť prieskumné, teda povolenie na prieskumné vrty v Jahodnej, v lokalite, kde sa nebude ťažiť. Prosím vás, ešte to mi niekto povedzte, lebo ja som, ja som teda žiaden Oxford nevyštudoval, ani som sa nikdy nepasoval, ale akú-takú logiku mám. Ak ste niekomu povolili predĺženie prieskumných vrtov na ložisku, kde sa nebude ťažiť, akú to má logiku? A keď ste mu to predĺžili preto, lebo ten, kto, keď by ste mu to nepredĺžili, tak ten by vás zažaloval za peniaze, ktoré minú, no ale keď ste mu to predĺžili, to znamená, čo tie peniaze sa budú, on bude prieskumávať viac, míňať viac v ložisku, v ktorom nebude môcť ťažiť? Čiže potom, rozumiete, že to je ad absurdné. Tak absurdné, že to sa nedá ustáť, to sa nedá obhájiť. Dá, iba na Slovensku. To je ten istý minister, ten istý minister, ktorý sa tu postavil a normálne ľavou zadnou, čo tam nejaký zákon. Toto prešlo tu, vážení! K tomu by sa dalo rozprávať. Ja sa už, nechcem vás zaťažovať špekulatívnymi zámenami, že čo sú alebo nie sú. To nie sú zberatelia šišiek, prosím vás, títo ľudia, ktorí tu robia zámeny a neviem čo, ktorí okolo toho mátajú. To nie sú ľudia typu Lukáč, ktorí si kúpia nejaký prales a chodia a pozerajú, že či im tam chodia vlky. To je úplne iný typ ľudí, typologicky. Proste ako dostať z tej hory čo najviac. Možno sa sem-tam medzi nimi zjavia nejakí: No dobre, ale čo naše deti, tiež budú mať čo dostať? Možno tam niekde zahlesne niekto, ale poväčšine nie, poväčšine je to obludná chamtivosť a tejto chamtivosti sa kladú bariéry, bariéry, áno, bariéry, áno, na mieste. Spoločenský záujem, kde je verejný vzor, v čom je verejný záujem? V tom, aby niekto toto vyťal, speňažil, alebo je spoločenský záujem v tom, aby tu bola nejaká funkcia lesa? Však si to rozmeňte na drobné. Nikto tu nehovorí o porušení vlastníckych práv. No už keď si zasadil, rúb, vážení. Ale keď si ani nezasadil a chceš rúbať a dokonca chceš rúbať na cudzom a vydávaš povolenie, tak holt, nie je to všetko s kostolným poriadkom. To si povedzme, rozlišujme. Celý tento zákon, ktorý doniesol Žiga, pán Žiga, je jedna obrovská nehoráznosť. Táto novela sa to pokúša zvrátiť. To je celé. Ďakujem.